GSM Қазақстан — Қазақстан Энциклопедиясы
"GSM Қазақстан — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: GSM Қазақстан — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "GSM Қазақстан — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 388
TEXT: Қазақстан Энциклопедиясы GSM Қазақстан ұялы байланыс операторы — Қазақстанның байланыс нарығындағы GSM 900, GSM 1800, UMTS/WCDMA стандарты бойынша көш бастаушы оператор, және өз қызметін «Activ», «Kcell және Vegaline» брендтері арқылы көрсетеді. Компания 1998 жылы 30 қыркүйекте құрылып, Kcell және Actіv сауда белгілерімен жұмыс істеп келеді. Қазақстан Республикасының 1058 қаласы мен елді мекенінде Kcell ұялы байланысының қызметтері көрсетіледі, ол негізгі автомагистралдардың 85%-ын қамтыған. Базалық станциялар халықтың 66%-ы тұратын аумағында сигналдың сапалы қабылдануы мен жеткізілуін қамтамасыз етеді. Kcell 113 елдің 236 операторымен автоматты роуминг, 32 елдің 48 операторымен GPRS-роуминг қызметімен байланысқан. Қазақстанда сондай-ақ, Bе elіne, Pathword, Neo, т. байланыс жүйелері қызмет көрсетеді. GSM Қазақстан/Kcell ірі скандинавиялық телекоммуникациялық холдинг Turkcell and TeliaSoneral құрамына кіреді, компанияның 49% «Қазақтелеком» АҚ-на тиесілі. Қазіргі уақытта GSM Қазақстан/Kcell GSM-900/1800 стандартындағы ұялы байланыс қызметтерін ұсынатын ұялы байланыс операторы. Компания міндеті – ұялы байланысты Қазақстан тұрғындарына қолжетімді ету, өзінің абоненттеріне барынша көп пайда әкеліп, әрі ең жоғары сапалы байланыс қызметтерімен қамтамасыз ету. GSM Қазақстан компаниясы 1998 жылы құрылып, 1999 жылдың ақпанында Kcell сауда белгісімен ұялы байланыс қызметтерін көрсете бастады, сол жылдың қыркүйегінде нарыққа Activ ұялы бренді шығарылды. Жақсы жоспарланған маркетингтік стратегияның арқасында 2000 жылдың басында компанияның абоненттік базасы 100 000 адамнан асып, сол жылдың аяғына қарай екі есе көбейді. Бүгінгі таңда компанияның абоненттік базасы 7 миллион адамнан асады. Алғашқы сәттен бастап GSM Қазақстан/Kcell Қазақстанның ұялы байланыс нарығы дамуының бағыттары мен үрдістерін анықтаушы ролін атқарып келеді. Компанияның ұялы байланыс нарығындағы белсенді әрекеттерінің арқасында алғаш рет GPRS/EDGE технологиясы пайда болды, тұтастай ел аумағындағы миллиондаған абоненттер Ұтқыр Интернет, WAP, MMS сияқты қызметтерді пайдалануға мүмкіндік алды. Қазіргі уақытта компания үшінші буынды байланыс – 3 G енгізуге белсенді дайындық жүргізуде, ол компания абоненттеріне Бейнеқоңыраулар мен Ұтқыр телевизия сияқты революциялық қызметтерді пайдалануға мүмкіндік береді. Нарықтағы 11 жыл бойына GSM Қазақстан/Kcell желімен қамту аймағын тұрақты түрде кеңейтуде. 2009 жылдың желтоқсан айындағы мәлімет бойынша компания ұсынатын байланысты 2499 қала мен елді мекен тұрғындары пайдалана алады. Компания тұрғындар саны 5000 адамнан асатын барлық елді мекендерді. 2012 жылға дейін асырылуы қажет алғышарттар қатарында 1000-нан астам тұрғыны бар елді мекендерді байланыспен қамту мақсаты тұр. Көптеген жылдар бойы GSM Қазақстан әлеуметтік-жауапты бизнестің ұстанымдарын жүзеге асырып, әлеуметтік-жауапты бизнестің моделін дамытуда. Сондықтан компания көптеген қоғамдық маңызы бар жобаларға қолдау көрсетіп келеді. Жыл сайын GSM Қазақстан 50 жуық әлеуметтік бағдарламаларды жүзеге асырады, ал компания құрылған сәтінен бастап әлеуметтік салаға жұмсалған инвестициялар көлемі 5 миллион доллардан асты. | Бұл үлгі мақалаларды автоматты түрде қосады
